**יצחק מירון** (נולד ב-1955) הוא פוליטיקאי ישראלי. לשעבר ראש עיריית עפולה.

ביוגרפיה
--------

יצחק מירון נולד בשכונת גבעת המורה בעפולה בשנת 1955, והתחנך בבית הספר היסודי "רמות" בשכונה ובתיכון על-שם בן-גוריון בעפולה. שרת כקצין בצה"ל בחטיבת הצנחנים, והשתחרר בשנת 1977 בדרגת סגן (רס"ן במיל'). בוגר תואר ראשון במשפטים (LLB) מאוניברסיטת תל אביב (1984) ותואר שני במשפטים (LLM) מאוניברסיטת לונדון (1986).

עם סיום לימודיו, פתח משרד עורכי דין בעיר עפולה ועסק במקצוע עד שנבחר לראשות העיר בקדנציה הראשונה בשנת 1998. למירון שתי בנות, אשתו אן נפטרה בשנת 2022.

יצחק מירון התמודד לראשות העיר בפעם הראשונה ב 1998, לאחר מותו הטרגי של דודו עמי אמיתי שהיה מועמד לראשות העיר ונפטר 3 חודשים לפני מועד הבחירות.

כראש עיר
--------

כיהן כראש עיריית עפולה בין השנים 1998 ו-2005. בתקופה זו נבנו בעפולה מספר פרויקטים, ביניהם הקאנטרי קלאב העירוני, בית יד לבנים, הקונסרבטוריון העירוני, הספרייה העירונית, והשוק העירוני החדש.[דרושה הבהרה] כמו כן הוביל את הפרויקט המיוחד לשיפוץ ושיקום שדרות ארלוזורוב, לבה ההיסטורי של עפולה.

בבחירות ב-2013 התמודד מול אבי אלקבץ ודוד סויסה וזכה בתפקיד לאחר שניצח בסיבוב השני את קודמו בתפקיד, אבי אלקבץ, בהפרש של כ-200 קולות.

בשנות כהונתו של יצחק מירון בין השנים 2013 - 2018 שגשגה העיר עפולה והתפתחה באופן חסר תקדים. בספטמבר 2016 נחתם הסכם גג עם מדינת ישראל לפיתוחה של העיר, בו התחייבה עיריית עפולה לבנות כ-10000 יח' דיור, והממשלה התחייבה להזרים 850 מיליון ש"ח לפיתוח ושיקום תשתיות של העיר.

ההסכם הניב לעפולה פרויקטים רבים חדשים וחידוש כבישים בהיקף חסר תקדים. בשנים 2013 - 2018 הוקמו וחודשו פרויקטים רבים בעיר ביניהם, חידוש היכל התרבות, חידוש שדרות ארלוזורוב, חידוש כיכר העצמאות, הקמת מתחם התחנה והמזרקות במרכז העיר, בניית מכללה טכנולוגית, הקמת חממה טכנולוגית להייטק, חידוש המתנסים בית אשכול ובית פוזנק, הקמת מרכז למצוינות לקידום החינוך בשכונת גבעת המורה, ושיקום ופיתוח כל החניונים העירוניים והשכונתיים בעיר.

באוקטובר 2016 החלה לפעול מסילת העמק מחיפה לבית שאן, שעוצרת בין היתר גם בעפולה, בתחנת הרכבת עפולה שהוקמה בעיר והביאה לפיתוחה.

בדו"ח מבקר המדינה שפורסם בנובמבר 2016, המליץ מבקר המדינה לפתוח בחקירה פלילית כנגד ראש העירייה בחשד של מינויים פוליטיים של מקורבים לתפקידים בכירים בעירייה שפגעו בטוהר המידות והמנהל התקין. המלצתו של מבקר המדינה לא התקבלה, לאחר שעיריית עפולה חלקה על מסקנות הדו"ח והבהירה שכל המינויים שבוצעו על בסיס פרסום מכרזים כדין ואף אושרו על ידי משרד בפנים שבחן את הטענות לאי סדרים בעניין זה ומצא שאין להם בסיס.

בבחירות שהתקיימו 30 באוקטובר 2018 התמודד מירון על ראשות העיר עפולה פעם נוספת אך הפסיד ליריבו אבי אלקבץ בפער של 878 קולות.

בבחירות 2024, התמודד פעם נוספת מול אלקבץ ורמי יוסף וסיים שלישי אחריהם עם מעל 26% מהקולות. כאשר אלקבץ נבחר לכהונה נוספת.

קישורים חיצוניים
----------------

* על יצחק מירון באתר עיריית עפולה.
* יוסי וקנין, ענת גון, פרשת שלי דדון: ראש העיר נגד ארגוני הימין, באתר mynet (כפי שנשמר בארכיון האינטרנט), 19 במאי 2014

הערות שוליים
------------

1. ↑  עפולה: יצחק מירון ניצח בבחירות המקומיות ללא קולות החיילים, באתר ynet, 6 בנובמבר 2013
2. ↑  אלה לוי-וינריב, ‏המבקר: חשש לעבירות פליליות במינויים בעיריות נשר ועפולה, באתר גלובס, 22 בנובמבר 2016
3. ↑  החיילים מנעו סיבוב שני: אבי אלקבץ ניצח את הבחירות בעפולה, באתר רדיו קול רגע

| ראשי מועצת ועיריית עפולה |
| --- |
| **כמועצה מקומית** | שניאור זלמן הוז (1926–1928) • יעקב קינמון (1928–1930) • פייבוש טבצ'ניק (1930–1931, 1933–1939) • מאיר שפירא ( 1931–1932, 1939–1940) • אפרים מזרחי (1932–1933) • דב ברכאן (1940–1942) • בנימין שיינבוים (1942–1945) • יוסף ברזילאי (1945–1950) • דוד קניאל (1950–1959) • יואש דובנוב (1959–1969) |  |
| **כעיר** | שמשון שחורי (1969–1979) • עובדיה עלי (1979–1991) • צדוק נאווי (1991–1998) • יצחק מירון (1998–2005, 2013–2018) • אבי אברהם אלקבץ (2005–2013, 2018 ואילך) |